open-index/open-wikipedia-markdown huggingface dataset:
Michael Bolton

**Michael Bolotin** (gebore op 26 Februarie 1953), professioneel bekend as **Michael Bolton**, is 'n Amerikaanse sanger-liedjieskrywer. Bolton het van die middel 1970's tot die middel 1980's hard rock- en heavy metal musiek gespeel gedurende sy vroeë solo loopbaan en as hoofsanger van die groep Blackjack. Hy was ook 'n suksesvolle liedjieskrywer, en was die medeskrywer van treffers soos "How Am I Supposed to Live Without You" vir Laura Branigan, wat hy later self opgeneem het.

Bolton het veral erkenning geniet as 'n pop ballad-sanger (sentimentele pop) in die laat 1980's en vroeë 1990's, met noemenswaardige samewerkings met liedskrywers soos Diane Warren en Desmond Child. Gedurende dié tydperk het hy "cover versions" gesing van liedjies soos Otis Redding se "(Sittin' On) The Dock of the Bay" en Percy Sledge se "When a Man Loves a Woman". Ten spyte van sy kommersiële sukses in die volwasse kontemporêre genre, is hy gekritiseer omdat hy nie genoeg van sy eie musiek gesing het nie. In 2000 was hy betrokke by 'n kontroversiële regsaak met die Isley Brothers oor plagiaat, wat gelei het tot 'n aansienlike geldelike skikking.

In latere jare het hy verskeie ander media aangedurf, insluitend televisie en film, en dikwels as homself verskyn. Bolton het ook aan *Dancing with the Stars* deelgeneem en die dokumentêre prent *American Dream: Detroit* vervaardig. Sy persoonlike lewe sluit 'n langtermynverhouding en gebroke verlowing met die aktrise Nicollette Sheridan en 'n 15-jaar-lange huwelik met Maureen McGuire, met wie hy drie dogters het, in. Bolton is ook bekend vir sy filantropie, veral deur *The Michael Bolton Charities*, hoewel hy kritiek ontvang het oor die manier waarop fondse wat deur die organisasie ingesamel word toegewys word. As erkenning vir sy bydraes tot musiek en liefdadigheid, het hy ondermeer 'n ster op die *Hollywood Walk of Fame* ontvang.

Bolton het meer as 75&nbsp;miljoen albums verkoop, agt top 10 albums opgeneem en twee nommer-een enkelsnitte op die *Billboard* trefferlyste gehad. Hy het ook ses *American Music Awards* en twee Grammy Awards gewen. Hy het opgetree met kunstenaars soos Lucia Aliberti, Patti LaBelle, José Carreras, Tony Cetinski, Ray Charles, Celine Dion, Plácido Domingo, Renée Fleming, Wynonna Judd, B.B. King, The Lonely Island, Luciano Pavarotti, Percy Sledge en Zucchero.

## Verwysings 
## Eksterne skakels 
* 
* Michael Bolton Charities
* Michael Bolton 2006 interview at I Like Music
*
Jack Caffery

**Jack Caffery** (* 21 Mei 1879 – † 12 Februarie 1919) was 'n Kanadese atleet. Hy het aan die Olimpiese Somerspele van 1908 deelgeneem.

## Verwysings
Kornalyn

duimnael|regs|Kornalyn
**Kornalyn** (ook bekend as **korneool** of **karneool**) is ‘n halfedelsteen. Dit is ‘n variëteit van chalcedoon en is deurskynend en helder oranje-rooi van kleur, maar dit kan wissel van geel tot bruin en word hoofsaaklik aangetref in Indië, Brasilië en Japan. Kornalyn is die verjaardagsteen vir Julie en word dikwels gebruik in seëlringe.

## Kornalynkrale
Krale van kornalyn is in grafkelders in Egipte, in Mesopotamië, langs die kus van Palestina, die Soedan, in Groot-Zimbabwe en in Wes-Afrika aangetref. In verskeie museums in Suid-Afrika is sulke krale te sien. Dit is meesal opgetel langs die Wildekus of verkry van inwoners van Pondoland. Historici vermoed dat die krale afkomstig is van Feniciërs wat voor Christus langs die kus van Pondoland gevaar het en daar handel gedryf het. Ook was daar waarskynlik Arabiese slawehandelaars aktief. Toe Portugal met Afrika begin handel dryf het om goud en ivoor te verkry, wou die inboorlinge daarvoor betaal word in die vir hulle bekende kornalynkrale. Dus was die Portugese verplig om in Indië hierdie krale te verkry. En het die ou Portugese seilskepe dus dikwels ‘n groot aantal van die krale as vrag gehad. Verskeie van die skepe het aan die Wildekus vergaan en sedertdien spoel van hierdie krale gereeld aan die kus van kwaZulu-Natal en die Oos-Kaap uit. Die krale het verskillende vorms gehad: agtkantig tot ruitvormig. Wie die slypwerk en die ronde gaatjies daarin geboor het, het in die vergetelheid geraak.

## Lees ook 
* Howard Benson Timmins
* Laurie Green

## Bronnelys 
* Green, Lawrence G.: Almost forgotten, never told. A book of people and places, dramas and adventures along the South African coast, with a few voyages into deeper waters. Kaapstad: Howard Timmins, 1965
* Green, Lawrence G.: South African Beachcomber. Memories of the people of the shore and the stories they told; sand and dunes and treasure, seabirds and creatures of the sea; and personal impressions of certain islands in African waters. Kaapstad: Howard  Timmins, 1958
* van Waart, Sue: Briewe uit die Tuin van Eden. Pretoria: J.P. van der Walt, 1993.
Thorne-Żytkow-voorwerp

'n **Thorne-Żytkow-voorwerp** (**TŻO** of **TZO**), ook bekend as 'n hibriede ster, is 'n hipotetiese soort ster waarin 'n rooireus of rooisuperreus 'n neutronster by sy kern bevat. Dit word vermoedelik gevorm in 'n sterbotsing tussen die reus en die neutronster. Kip Thorne en Anna Żytkow het in 1977 dié soort ster voorspel. 

In 2014 is ontdek die ster HV&nbsp;2112 in die Klein Magellaanse Wolk (KMW) is 'n sterk kandidaat, hoewel dié teorie intussen verkeerd bewys is.

## Vorming
'n Thorne-Żytkow-voorwerp sal gevorm word wanneer 'n neutronster teen 'n ander ster, dikwels 'n rooireus of rooisuperreus, bots. Die botsing kan bloot tussen twee individuele sterre plaasvind, maar dit sal net in 'n baie digte bolswerm gebeur. Andersins sal die neutronster in 'n dubbelsterstelsel vorm nadat een van die twee sterre 'n supernova geword het. Omdat geen supernova presies simmetries is nie en omdat die bindingsenergie van die metgeselster verander met die massaverlies in die supernova, sal die neutronster 'n sekere snelheid relatief tot sy oorspronklike wentelbaan oorhou. Dit kan veroorsaak dat sy nuwe wentelbaan met dié van sy metgesel kruis of, as die metgesel 'n hoofreeksster is, kan dit omhul word wanneer die metgesel in 'n rooireus ontwikkel.

Sodra die neutronster die metgesel binnegegaan het, veroorsaak weerstand tussen die neutronster en die metgesel se verspreide lae dat die dubbelsterstelsel se wentelbaanverval, en die twee sterre se kerns sal na mekaar toe spiraal. Dit kan tot honderde jare duur, na gelang van hulle afstand van mekaar af. Wanneer die twee eindelik bots, sal die sterre se kerns saamsmelt. Hulle kan 'n swartkolk word, afhangende van hulle massa, of die twee sal in 'n enkele neutronster saamsmelt.

As 'n neutronster en 'n witdwerg saamsmelt, kan dit 'n Thorne-Żytkow-voorwerp vorm met die eienskappe van 'n R Coronae Borealis-veranderlike.

## Eienskappe
Die oppervlak van 'n neutronster is uiters warm, met temperature van meer as 109 K. Dit is warmer as enigse ster, buiten die heel swaarstes. Dié hitte word oorheers deur óf kernfusie in die saampakkende gas óf samepersing van die gas deur die neutronster se swaartekrag. 

Vanweë die hoë temperatuur kan ongewone kernprosesse plaasvind terwyl die omhulling van die rooi reus op die neutronster se oppervlak val. Waterstof kan fusie ondergaan om 'n verskillende mengsel van isotope te vorm as wat in 'n gewone ster gebeur.

As 'n Thorne-Żytkow-voorwerp waargeneem word, kan dit soos 'n rooisuperreus lyk

'n TŻO het 'n geraamde lewensduur van 'n miljoen tot 10&nbsp;miljoen jaar. As dié lewensduur reg is, beteken dit daar is tans dalk tussen 20 en 200 Thorne-Żytkow-voorwerpe in die Melkweg.

## Einde
Daar is geteoretiseer dat massaverlies eindelik die TŻO-fase sal beëindig. Dan sal die oorblywende omhulsel in 'n skyf saamgedruk word en 'n neutronster met 'n enorme akkresieskyf sal vorm. Dié neutronsterre vorm dalk die populasie geïsoleerde pulsars met akkresieskywe.

## Verwysings
## Skakels
Samesmelting van sterrestelsels

thumb|240p|links|Dié kunstenaarsvoorstelling wys die samesmelting van twee stelsels wat lei tot die vorming van 'n skyfsterrestelsel.
thumb|220px|NGC 3921 is twee interaktiewe sterrestelsels wat saamsmelt.
thumb|220px|SDSSCGB 10389, drie sterrestelsels wat in 'n enkele stelsel saamsmelt.

Die **samesmelting van sterrestelsels** kan gebeur wanneer twee of meer sterrestelsels bots. Hulle is die gewelddadigste soort wisselwerking tussen sterrestelsels. Die swaartekragwisselwerkings tussen sterrestelsels en die wrywing tussen die gas en stof het 'n groot uitwerking op die spesifieke sterrestelsels, maar die presiese uitwerking van sulke samesmeltings hang af van 'n groot verskeidenheid parameters, soos botsingshoek, snelheid en die relatiewe grootte/samestelling. Dié aspekte word tans ondersoek. 

Die samesmelting van sterrestelsels is belangrik, want die tempo van samesmelting is 'n basiese aanduiding van die evolusie van die stelsels. Dit gee sterrekundiges ook 'n idee van hoe sterrestelsels oor lang tydperke hulle huidige vorms aangeneem het.

## Beskrywing
[thumb|250px|links|Die [NGC 4676|Muise-sterrestelsels (NGC 4676 A&B) is besig om saam te smelt.]]
Botsings tussen sterrestelsels is taamlik algemeen in die heelal. Vanweë die uiters dun verspreiding van materiaal in sterrestelsels is dit nie botsings in die ware sin van die woord nie, maar eerder ’n swaartekrag-interaksie. 
220px|thumb|ESO 239-2, twee stelsels wat een elliptiese stelsel word.

Wanneer twee stelsels bots en saamsmelt, het die twee stelsels nie genoeg momentum om daarna aan te beweeg nie. As die een stelsel baie groter as die ander een is, sal die groot stelsel redelik ongeskonde bly terwyl die klein stelsel uitmekaargeruk en deel van die groot stelsel sal word. Simulasies van botsings tussen sterrestelsels op rekenaars is nou algemeen, met al die realistiese fisiese faktore soos swaartekrag, gasverspreiding en stervorming wat in ag geneem word. ’n Versameling van sulke simulasies kan gevind word op die webtuiste van die Paryse Sterrewag.

In gebiede waar sterrestelsels saamsmelt, is daar gewoonlik 'n groot mate van stervorming. Dit kan die vorming van sterre van tot duisende sonmassas per jaar beteken, na gelang van die hoeveelheid gas in die stelsels. 

Gewoonlik vorm minder as 100 nuwe sterre per jaar in 'n stervormingstreek, en selfs dit is baie in vergelyking met die Melkweg, waar net sowat twee nuwe sterre per jaar vorm. 

Een van die grootste samesmeltings wat nog waargeneem is, was van vier elliptiese sterrestelsels in die swerm CL0958+4702. Dit kan een van die grootste sterrestelsels in die heelal vorm.

## Verwysings
## Skakels
Elegia squamosa

***Elegia squamosa*** is 'n meerjarige plant wat deel van die Restionaceae familie is. Die spesie is endemies aan die Wes-Kaap en is deel van die fynbos. Die plant het 'n voorkomsgebied van 21 753&nbsp;km² en kom vanaf Malmesbury tot by die Kaapse Skiereiland en ooswaarts tot by Bredasdorp en Mosselbaai voor. Die spesie se bevolking het met 50% gedaal weens verlies aan habitat. Die plant word nou as seldsaam beskou en word steeds bedreig deur gewasverbouing, stedelike ontwikkeling en indringerplante.

## Bronnelys 
* REDLIST Sanbi
* Plants of the World Online
Lessertia rigida

Die **blaasdoring** (*Lessertia rigida*) is 'n struik wat deel van die *Fabaceae* familie is. Die spesie is endemies aan Suid-Afrika en kom in die Wes-Kaap voor.

## Bronnelys 
* Plants of the World
Lessertia benguellensis

***Lessertia benguellensis*** is 'n meerjarige plant wat deel van die *Fabaceae* familie is. Die spesie is inheems aan Angola, Botswana, Namibië, Suid-Afrika, Zambië en Zimbabwe. In Suid-Afrika kom die plant in die Noord-Kaap en die Wes-Kaap voor.

## Bronnelys 
* REDLIST sanbi
* Plants of the World
Vincent Callard

**Vincent Callard** (* 22 November 1895 – † 18 Julie 1976) was 'n Kanadese atleet. Hy het aan die Olimpiese Somerspele van 1928 en 1936 deelgeneem.

## Verwysings
John Cameron

**John Cameron** (* 28 Maart 1886 – † 17 November 1953) was 'n Kanadese atleet. Hy het aan die Olimpiese Somerspele van 1920 deelgeneem.

## Verwysings
Hilda Cameron

**Hilda Cameron** (* 14 Augustus 1912 – † 24 April 2001) was 'n Kanadese atleet. Sy het aan die Olimpiese Somerspele van 1936 deelgeneem.

## Verwysings
Escamotage d'une dame chez Robert-Houdin

'''''Escamotage d'une dame chez Robert-Houdin*** letterlik ***Magiese verdwyning van 'n dame by die Théâtre Robert-Houdin*** (Afrikaans: ***Die verdwynende dame''''') is 'n Franse stiltruukfilm uit 1896 geregisseer deur Georges Méliès. Dit bevat Méliès en Jehanne d'Alcy wat 'n toertjie op die wyse van 'n verhoogillusie uitvoer, waarin D'Alcy in die niet verdwyn. ’n Geraamte verskyn in haar plek voordat sy uiteindelik terugkeer vir ’n gordynoproep. 

Die film, wat buite in Méliès se tuin geskiet is op ’n platform wat met teatertonele versier is, is gegrond op ’n bekende verhoogillusie deur Buatier de Kolta, waarin ’n vrou verdwyn het deur deur ’n versteekte valhek te ontsnap. Met behulp van 'n redigeertegniek bekend as die vervangingsplysing, het Méliès egter die truuk uitgevoer deur spesiale rolprenteffekte eerder as konvensionele verhoogmasjinerie te gebruik. Die vervangingsplysie het Méliès ook toegelaat om nuwe materiaal aan die einde van die truuk by te voeg, wat die voorkoms en transformasie van die skeletstut en D'Alcy se terugkeer uitgevind het. Die film, opvallend as Méliès se eerste bekende gebruik van spesiale rolprenteffekte, oorleef in filmargiewe; 'n handgekleurde weergawe is ook deur 'n Méliès-geleerde gerekonstrueer.

## Opsomming
duimnael|Bestaande afdruk van die film.
‘n Kulkunstenaar stap op 'n verhoog en bring sy assistent te voorskyn. Hy sprei 'n koerant op die vloer (om sodoende te demonstreer dat geen valdeur daar versteek is nie) en plaas 'n stoel bo-op dit. Hy laat sy assistent in die stoel sit en gooi 'n tjalie oor haar. Toe hy die tjalie afhaal, het sy verdwyn. Hy swaai dan sy arms in die lug en tower 'n geraamte op. Hy plaas die tjalie oor die geraamte en verwyder dit om sy assistent lewendig en gesond te openbaar.

## Produksie
*Die verdwynende dame* is gebaseer op 'n towerdaad deur die Franse towenaar Buatier de Kolta. Méliès het reeds die toneelstuk op die verhoog in sy eie lokaal, die Théâtre Robert-Houdin in Parys, nageboots. Toe die illusie op die verhoog geskep is, is verhoogmasjinerie gebruik om die towenaar se assistent te laat verdwyn. Die koerant en tjalie was deurslaggewend vir die truuk om te werk; die koerant, eintlik 'n pasgemaakte rubberstut, het 'n valhek op die verhoogvloer versteek, terwyl die tjalie die assistent bedek het tydens haar "verdwyning" in die valhek en buite sig.

In die verfilmde weergawe verskyn Méliès as die towenaar, en sy assistent is Jehanne d'Alcy. D'Alcy, 'n kunstenaar by die Théâtre Robert-Houdin, het baie ervaring gehad met die verhoogweergawe van die illusie, waarin haar klein statuur ideaal was vir die ontsnapping by die valhek af. Alhoewel oorlewende afdrukke van die film in swart-en-wit is, is handgekleurde afdrukke van Méliès se films ook verkoop; die Méliès-kenner Jacques Malthête het 'n handgekleurde weergawe van die film in 1979 gerekonstrueer, met behulp van outentieke materiale.

## Hoofrolspelers 
* Georges Méliès
* Jehanne d'Alcy

## Verwysings 
## Eksterne skakels 
*
Intraswermmedium

regs|duimnael|320x320px| Die oorgelegde blou wolk illustreer die intraswermmedium rondom die Spiderweb Sterrestelsel, soos gesien toe die heelal 3 biljoen jaar oud was
In sterrekunde is die **intraswermmedium** is die superverhitte plasma wat 'n sterrestelselswerm deurdring. Die gas bestaan hoofsaaklik uit geïoniseerde waterstof en helium en is verantwoordelik vir die meeste van die barioniese materiaal in sterrestelselswerms. Die ICM word verhit tot temperature in die orde van 10 tot 100 megakelvin, wat sterk X-straalstraling uitstraal.
Oxalis zeyheri

***Oxalis zeyheri*** is 'n knolagtige geofiet wat deel is van die Oxalidaceae familie. Die spesie is endemies aan die Noord-Kaap en die Wes-Kaap. Dit kom vanaf die Hantam en Ceres tot by Montagu voor. Die plant is deel van die fynbos.

## Bronnelys 
* REDLIST Sanbi
* Plants of the World Online
Entre Calais et Douvres

duimnael|***Entre Calais et Douvres*** **(1897)**
***Entre Calais et Douvres*** (bekend in Engels beide as ***Between Dover and Calais*** en as ***Between Calais and Doveis*** 'n Franse stillkomediefilm uit 1897. Georges Méliès is die regisseur. Die hoofrolspelers is Georges Méliès, Georgette Méliès en Joseph Grapinet.

## Storielyn
Op die dek van 'n stoomboot gemerk "Robert-Houdin Star Line", ervaar passasiers 'n rowwe kruising van die Engelse Kanaal. Onder hulle probeer 'n verskeurde man in 'n geruite pak seesiekte bekamp, 'n swaarbebaarde predikant knoop gesprekke met ontstelde reisigers aan, en 'n kaptein bekyk die pandemonium vanaf 'n boonste dek.

## Produksie en vrystelling
Die film is verfilm buite in die tuin van Méliès se eiendom in Montreuil, Seine-Saint-Denis, met geverfde natuurskoon. Die rolbeweging van die skip is geskep deur 'n spesiale geartikuleerde platform, gebou deur Méliès vir Sea Fighting in Griekeland dieselfde jaar Die stel van die film bevat ook 'n handelsmerk met die voorletters "M.R.," wat verwys na Méliès en Lucien Reulos, 'n kollega wat destyds Méliès se sakevennoot was.

Die film vertoon Méliès self as die man in die geruite pak; Georgette Méliès, sy dogter, as die jong meisie met die pop; en Joseph Grapinet, 'n beeldhouer van Montreuil, as die man wat 'n verkyker vashou in die film se oorlewende produksie steeds.  Die opvoering gee 'n vroeë voorbeeld van Méliès se talent om oënskynlik chaotiese komedietonele te beplan; volgens die filmhistorikus John Frazer, "'n Rowwe en tuimelende choreografie is voorberei en geoefen sodat te midde van die algemene nabygeveg beduidende aksies agtereenvolgens uitgewys word." Die eerste bekende Engelstalige titel vir die film is *Between Dover and Calais*,  maar die titel *Between Calais and Dover* is ook gebruik in akademiese skryfwerk

## Hoofrolspelers 
* Georges Méliès
* Georgette Méliès
* Joseph Grapinet

## Verwysings 
## Eksterne skakels 
*
Rachelle Campbell

**Rachelle Campbell** (* 30 Oktober 1956) is 'n uitgetrede Kanadese atleet. Sy het aan die Olimpiese Somerspele van 1976 deelgeneem.

## Verwysings
Shivangi Joshi

**Shivangi Joshi** (gebore 18 Mei 1998) is 'n Indiese aktrise wat veral in Hindi televisie speel.

## Vroeë lewe 
Joshi is op 18 Mei 1998 in Pune, Maharashtra gebore. Sy het haar skoolopleiding in Dehradun gedoen. 

## Filmografie 
### Televisie 
## Verwysings 
## Eksterne skakels 
* 
*
Felix Cappella

**Felix Cappella** (* 24 Januarie 1930 – † 26 Februarie 2011) was 'n Kanadese atleet. Hy het aan die Olimpiese Somerspele van 1968 deelgeneem.

## Verwysings
Jack Carroll

**Jack Carroll** (* 31 Julie 1930 – † 1 April 1997) was 'n Kanadese atleet. Hy het aan die Olimpiese Somerspele van 1952 deelgeneem.

## Verwysings
Matt Catalano

**Matt Catalano** (* 20 Februarie 1958) is 'n uitgetrede Kanadese atleet. Hy het aan die Olimpiese Somerspele van 1984 deelgeneem.

## Verwysings
Tabia Charles

**Tabia Charles** (* 6 April 1985) is 'n Kanadese atleet. Sy het aan die Olimpiese Somerspele van 2008 deelgeneem.

## Verwysings
The Corbett–Fitzsimmons Fight

duimnael|'n 19 minute deel van die film
***The Corbett–Fitzsimmons Fight*** is 'n Amerikaanse dokumentêre stilrolprent uit 1897. Enoch J. Rector is die regisseur. Dit toon die boksgeveg van 1897 tussen James J. Corbett en Bob Fitzsimmons in Carson City, Nevada op Sint Patricksdag uitbeeld. Dit was oorspronklik meer as 100 minute lank en was die langste film wat tot nog toe vrygestel is; as sodanig was dit die wêreld se eerste vollengte-rolprent.

Die tegnologie wat dit moontlik gemaak het, staan bekend as die Latham-lus. Rektor het beweer dat hy die toestel uitgevind het, maar die uitvinding daarvan word betwis. Hy het drie sulke toegeruste kameras gebruik wat langsaan geplaas is en op 63 mm nitraatfilm verfilm het. Slegs fragmente van die film oorleef. Die bekende fragmente is in die 1980's oorgedra vanaf 'n afdruk wat besit word deur Jean A. LeRoy van New York Stad, die oordrag wat op 'n spesiaal geboude optiese drukker gedoen is om die film na 35 mm film om te skakel. Die film was ook die eerste wat in breëskerm geskiet is, met 'n aspekverhouding van ongeveer 1.65:1. Volgens Dan Streible is *The Corbett–Fitzsimmons Fight* "een van die vroegste individuele produksies om openbare kommentaar op die rolprent te onderhou." Die film is so belangrik vir die filmgeskiedenis dat Luke McKernan verklaar het, "dit was boks wat die bioskoopbedryf begin het."

Soos opgemerk deur Seth Abraham, die president van Time Warner Sports, was dit die eerste rolprent wat ooit die kampioenskap-prysgeveg uitgebeeld het. Sy landwye vertonings kan beskou word as die eerste betaal-per-kyk-mediageleentheid in die boksgeskiedenis, want die geveg het meer inkomste by die loket opgelewer as in regstreekse hekinkomste, dit was geweldig winsgewend en die voorbeeld het gedien as 'n jarelange model vir toekomstige vermaaklikheidsentrepreneurs. Prysgevegte was onwettig in 21 state en baie stede en state het probeer om die film te verbied, maar hul pogings om vegfilms te verbied was meestal onsuksesvol.

In 2012 is die film by die Amerikaanse Nasionale Filmregister by die Biblioteek van die VSA-kongres gevoeg as 'n "kultureel, histories of esteties betekenisvolle film".

## Hoofrolspelers 
* James J. Corbett
* Bob Fitzsimmons

## Verwysings 
## Eksterne skakels 
*
The X-Rays

***The X-Rays*** (ook bekend as '**The X-Ray Fiend**') is 'n Britse stilkomiese truukfilm  uit 1897. George Albert Smith is die regisseur. Die film wys 'n hofmakerige paartjie wat aan X-strale blootgestel is. Die 44-sekonde truukfilm, volgens Michael Brooke van *BFI Screenonline*, "bevat een van die eerste Britse voorbeelde van spesiale effekte wat deur middel van springsnitte geskep is" Smith gebruik die springsnit twee keer; eers om sy hofmakeregpaar te transformeer deur middel van "X-strale", gedramatiseer deur middel van die akteurs wat swart lyfpakke aantrek wat met geraamtes versier is en met die vrou wat net die metaalsteunwerk van haar sambreel vashou, en dan om dit en die sambreel na normaal terug te bring. Die betrokke paartjie is gespeel deur Smith se vrou Laura Bayley en Tom Green, 'n Brighton-komediant.

## Hoofrolspelers 
* Tom Green
* Laura Bayley

## Verwysings 
## Eksterne skakels 
* 
* Die film op Youtube
Millie Cheater

**Millie Cheater** (* 20 November 1927 – † 20 Januarie 2003) was 'n Kanadese atleet. Sy het aan die Olimpiese Somerspele van 1948 deelgeneem.

## Verwysings
Alan Christie

**Alan Christie** (* 14 Junie 1905 – † 9 Januarie 2002) was 'n Kanadese atleet. Hy het aan die Olimpiese Somerspele van 1924 deelgeneem.

## Verwysings
Pygmalion et Galathée

***Pygmalion et Galathée*** (***Pygmalion en Galatea***) is 'n Franse stiltruukrolprent uit 1898, gebaseer op die antieke Pygmalion-mite. Georges Méliès is die regisseur. Die hoofrolspelers is Georges Méliès en Jehanne d'Alcy.

## Storielyn
Die beeldhouer Pygmalion wat sy standbeeld van Galatea voltooi, is dolverlief daarop. Tot sy vreugde word Galatea lewendig. Wanneer hy haar egter probeer omhels, verander sy magies van plek; dan kom haar boonste en onderste helftes uitmekaar, tot Pygmalion se verwarring. Galatea se helftes sluit weer saam, maar net toe hy haar uiteindelik wil soen, stap sy terug op haar voetstuk en word weer 'n standbeeld.

## Produksie
Die Pygmalion-mite was lank reeds gewild onder teatrale illusioniste. *Pygmalion en Galatea* was die eerste filmverwerking van die verhaal; baie ander het dit gevolg in die stil era en daarna. Méliès en Jehanne d'Alcy vertolk die rolle van Pygmalion en Galatea in die film.

Idees uit die mite het teruggekeer in latere films deur Méliès, insluitend *The Brahmin and the Butterfly* (1901), waarin die vrou se mag en vryheid van keuse beklemtoon word, en wat Jennifer Forrest opgesom het as "*a Pygmalion and Galatea scenario gone wrong*";  *Die Tekenles*, of d*ie Lewende Standbeeld* (1903), waarin 'n ondeunde towenaar 'n ewe veel ondeunde Galatea om 'n tekeninstrukteur te verwar; en T*en Ladies in One Umbrella* (1903), waarin 'n Pygmalion-agtige Méliès vroue optower voor 'n bord gemerk "Galathea Theatre".

## Vrystelling en bewaring
Die film is vrygestel deur Méliès se Star Film Company en is nommer 156 in sy katalogusse. Dit is vermoedelik verlore tot 1993, toe 'n afdruk op 'n solder in Barcelona gevind is. Allison de Fren het die implisiete drama beklemtoon tussen die kunstenaar op die skerm (gespeel deur Méliès) wat probeer om 'n permanente kunswerk te skep, en die filmmaker van die skerm af (ook Méliès) wat magiese toertjies op hom speel: "Selfs Pygmalion, daardie seldsame siel wie se ontmoeting met 'n lewende standbeeld gelukkig eindig, word in Méliès se herinterpretasie gekonfronteer met 'n Galatea wat weier om vervat word."

Gaby Wood noem *Pygmalion en Galatea* "'n perfekte metafoor vir die magie van bewegende film. Alles wat in die medium se vroeë dae toegedraai was, is daar: die begeertes, die vrese, die bygelowe, die krag en die histeriese waansin van sy eerste skerp treë."

## Hoofrolspelers 
* Georges Méliès
* Jehanne d'Alcy

## Verwysings 
## Eksterne skakels 
*
Santa Claus (1898-rolprent)

***Santa Claus*** is 'n Britse rolprent uit 1898. George Albert Smith is die regisseur. Die hoofrolspelers is  Laura Bayley, Harold Smith en Dorothy Smith.

## Hoofrolspelers 
* Laura Bayley
* Harold Smith
* Dorothy Smith

## Verwysings 
## Eksterne skakels 
*
Lessertia

***Lessertia*** kan na die volgende verwys:

* Lessertia (plant), 'n blomplantgenus in die Fabaceae familie.
* Lessertia (spinnekop), 'n spinnekopgenus in die Linyphiidae familie.
Tyler Christopher

**Tyler Christopher** (* 3 Oktober 1983) is 'n uitgetrede Kanadese atleet. Hy het aan die Olimpiese Somerspele van 2008 deelgeneem.

## Verwysings
Something Good – Negro Kiss

***Something Good – Negro Kiss*** is 'n Amerikaanse kort stilrolprent uit 1898. William Selig is die regisseur. Die hoofrolspelers is Saint Suttle en Gertie Brown.

Something Good – Negro Kiss is 'n kort stilfilm uit 1898 van 'n paartjie wat soen en hande vashou. Daar word geglo dat dit die vroegste soen op die skerm waarin Afro-Amerikaners betrokke is, uitbeeld en is bekend daarvoor dat dit afwyk van die algemene en suiwer stereotipiese aanbieding van rassistiese karikatuur in die populêre kultuur toe dit gemaak is. Die film was 'n verlore film tot sy herontdekking in 2017, en is in 2018 by die Amerikaanse Nasionale Filmregister gevoeg.

## Produksie
duimnael|Film
In *Something Good* ruil ’n goed geklede Afro-Amerikaanse paartjie verskeie soene uit. Tussen soene hou en swaai hulle mekaar se hande en lag saam. Die chemie in die opvoerings word beskryf as "tastbaar," Die langer weergawe is terselfdertyd vervaardig en is moontlik vir die internasionale mark vervaardig. Navorsingsnotas dat alternatiewe weergawes verkoop en afsonderlik gelys is met wisselende lengtes Die langer weergawe is ook vanuit 'n perspektiefpunt verder weg en omgekeerd, met die akteurs aan weerskante van die eerste weergawe, hoewel of. dit was 'n fout in produksie of reproduksie is onbekend. Geleerdes beskou ook die langer film as meer "vaudevillesk", met meer toneelspel, as die romanse van die eerste.

Die film is in Chicago gemaak deur die regisseur en vervaardiger William Selig, 'n filmpionier, wat ook vorige ondervinding gehad het met opgevoerde minstrel-vertonings. Deur die tegniese besonderhede van die film te hersien, en daardeur dit te dateer met die filmvoorraad en perforasiegate, katalogusse en verkoopsmateriaal, kon geleerdes by USC en die Universiteit van Chicago die film se produksiegeskiedenis identifiseer.

Vier jaar later, in 2021, is 'n film van 49 sekondes wat in die Nasionale Biblioteek van Noorweë in Oslo gehou is, geïdentifiseer as 'n uitgebreide weergawe van *Something Good*. Ten tyde van die toetreding daarvan deur die Biblioteek, is dit verkeerd geïdentifiseer en as 'n Lumière-film gekatalogiseer. Dit is een van die oudste films in die Nasionale Biblioteekversameling.

## Hoofrolspelers 
* Saint Suttle
* Gertie Brown

## Verwysings 
## Verdere leeswerk
*Field, Allyson Nadia (2021). "*Archival Rediscovery and the Production of History: Solving the Mystery of Something Good—Negro Kiss (1898*)". Film History: An International Journal. 33 (2): 1–

## Eksterne skakels 
*
Firo

duimnael|regs|Firo se logo.
**Firo** is 'n kriptogeldeenheid wat fokus op gebruikersprivaatheid. Dit is die eerste keer in September 2016 onder die naam **Zcoin** deur Poramin Insom en sy span bekendgestel. In Oktober 2020 is Zcoin hernoem na Firo.

Firo gebruik gevorderde kriptografiese metodes om transaksies privaat te hou. Aanvanklik het dit die Zerocoin-protokol geïmplementeer, wat gebruikers toegelaat het om hul munte in private munte te omskep en dan terug na normale munte, wat die skakel tussen sender en ontvanger verbreek het. Later het Firo die Sigma-protokol en toe die Lelantus-protokol in Januarie 2021 aangeneem, wat privaatheid verbeter het deur die behoefte aan 'n betroubare opstelling te verwyder en die anonimiteit van transaksies te verhoog.

Firo is gebaseer op Bitcoin se kode en het 'n totale aanbodlimiet van 21,4 miljoen munte. Dit gebruik 'n bewys-van-werk-stelsel vir mynbou, met blokbelonings wat ongeveer elke vier jaar halveer word. In 2024 het die Firo-gemeenskap besluit om 'n stertvrystelling (tail emission) te implementeer, soortgelyk aan dié van Monero, wat beteken dat 1 Firo vir ewig deur elke blok in die mynproses vrygestel sal word nadat die vroeëre limiet van 21 miljoen munte bereik is. Dit is daarop gemik om die blokketting op lang termyn te beveilig en in stand te hou.

## Sien ook 
* Monero
* Zcash

## Verwysings 
## Eksterne skakels 
* Firo-projek
Henry Cieman

**Henry Cieman** (* 20 Julie 1906 – † 12 Januarie 1995) was 'n Kanadese atleet. Hy het aan die Olimpiese Somerspele van 1932 deelgeneem.

## Verwysings
Ranza Clark

**Ranza Clark** (* 13 Desember 1961) is 'n uitgetrede Kanadese atleet. Sy het aan die Olimpiese Somerspele van 1984 deelgeneem.

## Verwysings
Le Coucher de la mariée ou Triste nuit de noces

***Le Coucher de la mariée ou Triste nuit de noces*** (Afrikaans: ***Die Bruidegom se Dilemma***) is 'n Franse kort stilkomediefilm uit 1899. Georges Méliès is die regisseur. Die hoofrolspelers is Georges Méliès en Mlle. Barral. Dit is deur Méliès se Star Film Company verkoop en is nommer 177–178 in sy katalogusse, waar dit as 'n toneel-komedie geadverteer word.

’n Oorlewende produksiefoto wys Méliès as die bejaarde skoonheid in die film. Geskiedkundige Georges Sadoul, uit beskikbare bewyse, het geglo dat die jong vrou Mademoiselle Barral was, wat later daardie jaar as Aspoestertjie in Méliès se film *Cendrillon*  vertolk het.

## Hoofrolspelers 
* Georges Méliès
* Mlle. Barral

## Verwysings 
## Eksterne skakels 
*
Cendrillon

***Cendrillon*** is 'n Franse truukfilm uit 1899. Georges Méliès is die regisseur. Die film is gebaseer op die sprokie deur Charles Perrault. Dit is vrygestel deur Méliès se Star Film Company en is genommer 219–224 in sy katalogusse, waar dit as 'n *grande féerie extraordinaire* en *20 tableaux* geadverteer word.

Dit was die eerste bekende filmaanpassing van Aspoestertjie soos volg op die vrystellingsdatum van die lang weergawe van Aspoestertjie.

## Rolverdeling 
duimnael|Die volle film.
Die rolverdeling van Méliès se rolprente is in baie gevalle ongeïdentifiseer. Die meeste van die volgende lys is gebaseer op rolverdeling-identifikasies wat deur die rolprentgeleerdes Georges Sadoul, Jacques Malthête en Laurent Mannoni gemaak is.
*Bleuette Bernon as die feetjie-peetma. Méliès het Bernon in die 1890's ontdek toe sy as sangeres by die kabaret L'Enfer opgetree het. Haar verskyning in Aspoestertjie is gelyktydig met haar optredes by die Eldorado-kabaret. Sy het ook verskyn as Phoebe, die vrou op die sekelmaan, in Méliès se bekende *A Trip to the Moon*.
*Jehanne d'Alcy as die Prins se moeder, die Koningin.
*Dupeyron as 'n partytjiegas.

## Produksie
Méliès het die film se visuele styl geskoei op die gravures van Gustave Doré, wat die storie geïllustreer het vir 'n uitgawe van Perrault se sprokies. (Doré was stilisties invloedryk oor Méliès se loopbaan, veral in hierdie film en in sy filmverwerkings van vier ander werke wat Doré geïllustreer het: *Rooikappie*, *Bloubaard*, *The Wandering Jew* en *Baron Munchausen se droom*.) Die direkte inspirasie vir die film van *Cendrillon*  was waarskynlik 'n verhoogverwerking wat in 1896 deur die Théâtre de la Galerie-Vivienne gepremière is en deur die Troupe Raymond by Méliès se eie teater van illusies, die Théatre Robert-Houdin, tydens Kerstyd van 1897. Méliès is dalk ook geïnspireer deur die Théâtre du Châtelet se uitspattige 1895 verhoogproduksie van die verhaal.

*Cendrillon* was Méliès se eerste film met veelvuldige tonele (*tableaux*), wat ses afsonderlike stelle en vyf toneelveranderings binne die film gebruik het. (Sy katalogus, deur die aksie in kleiner maatslae te verdeel, lys twintig tablo's binne die film, 'n ruim nommering wat waarskynlik vir publisiteitsredes uitgedink is.)

## Ontvangs
*Cendrillon* was Méliès se eerste groot rolprentsukses. Dit het goed gevaar in beide Franse kermis-teaters en by Europese en Amerikaanse musieksale, en het Méliès geïnspireer om ander weelderig ontwerpte storievertelfilms met veelvuldige tonele te skep. Sy volgende film met veelvuldige tonele, *Joan of Arc* (1900), was sy eerste om 200 meter se film in lengte te oorskry, en was ook 'n merkbare sukses. Volgens die rolprenthistorikus Lewis Jacobs het *Cendrillon* se gebruik van spektakel op die skerm ook die rolprente van Cecil B. DeMille beïnvloed.

## Verwysings 
## Eksterne skakels 
*
Johannes Cronjé

**Johannes Cronjé** is 'n Suid-Afrikaanse onderwys- en tegnologieprofessor en erkende baanbreker in opvoedkundige tegnologie in Afrika. Saam met twee ander professore (Prof Alan Amory en Prof. Laura Czerniewicz) het Cronjé opvoedkundige tegnologie in Suid-Afrika na die hoofstroom gevoer. 

## Loopbaan 
Cronjé is in 1959 in Davenport in Iowa in die VSA gebore. Hy het sy D.Litt in Afrikaanse letterkunde in 1990 aan die Universiteit van Pretoria verwerf. Hy was 'n professor in Rekenaargesteunde onderwys aan die Universiteit van Pretoria en dekaan van die Fakulteit Informatika en Ontwerp aan die Kaapse Skiereiland Universiteit van Tegnologie. Professor Cronjé het onlangs afgetree nadat hy in sy loopbaan oor 66 doktorale studies toesig gehou het. 

## Navorsing 
Cronje het wyd gepubliseer en het 'n betekenisvolle teorie bekendgestel oor gedragspatrone en konstruktivisme in 'n tegnologieryke omgewing.

## Verwysings
Opvoedkundige tegnologie

**Opvoedkundige tegnologie** is die inkorporering van inligtings-en-kommunikasietegnologie (IKT) in onderwys om onderrig- ​​en leerprosesse in verskillende formele en nie-formele onderwyskontekste te ondersteun.

IKT-platforms sluit in ‘n stel hulpmiddels in wat gebruik word om  digitale media  vir onderrig- ​​en leerdoeleindes te produseer, verwerk, berg, klassifiseer, herwin lees en uit te ruil. 

Vandag verskuif tradisionele onderwysmetodologieë en benaderings na ’n meer "eietydse, oop, responsiewe en buigsame stelsel van leer".

Een van die groot uitdagings vir onderwysers is die besuitneming oor die rol van IKT in die opvoedkundige omgewing. Onderwysstudente kan eksperimenteer met opvoedkundige tegnologieom te leer om dit doeltreffend te gebruik.

## Verwysings
Joan Jett

**Joan Jett** (gebore as **Joan Marie Larkin**; 22 September 1958) is 'n Amerikaanse musikant, sanger-liedjieskrywer en aktrise. Sy staan bekend as die "Godmother of Punk" en die "Queen of Rock 'n' Roll", word beskou as 'n rock-ikoon, en is 'n invloedryke figuur in populêre rockmusiek.

Jett was die medestigter van *the Runaways* en het van 1975 tot 1979 saam met die groep opgetree, saam met wie sy vier albums vrygestel het. Na die groep se ontbinding het sy *Blackheart Records*, 'n onafhanklike platevervaardiger, gestig saam met die musiekvervaardiger Kenny Laguna. In 1979 bring sy *Joan Jett and the Blackhearts* as haar "backup band" op die been; in die tyd stel sy haar solo debuutalbum vry. Jett het saam met die Blackhearts twaalf albums vrygestel, waarvan drie platinum- of goue status bereik het. Bygevolg het elf van haar enkelsnitte verskyn op die *Billboard* Hot 100-trefferlys.

In 2015 is Jett en die Blackhearts ingewy in die Rock and Roll Hall of Fame. In 1987 het sy die hoofrol vertolk in die rolprent *Light of Day*. Sy het ook verskyn in verskeie televisiereekse.

## Diskografie 
**Solo albums**
* *Joan Jett* (1980); her-vrygestel as *Bad Reputation* (1981)
* *The Hit List* (1990)
**Saam met Joan Jett and the Blackhearts**
* ''I Love Rock 'n Roll* (1981)
* *Album* (1983)
* *Glorious Results of a Misspent Youth* (1984)
* *Good Music* (1986)
* *Up Your Alley* (1988)
* *Notorious* (1991)
* *Pure and Simple* (1994)
* *Naked* (2004)
* *Sinner* (2006)
* *Unvarnished* (2013)
* *Changeup* (2022)
* *Mindsets'' (2023)

## Verwysings 
## Eksterne skakels 
* Joan Jett se weergawe van "Love Hurts" op Youtube
* 
*
André Claude

**André Claude** (* 18 Augustus 1949) is 'n uitgetrede Kanadese atleet. Hy het aan die Olimpiese Somerspele van 1972 deelgeneem.

## Verwysings
7 Prisoners

***7 Prisoners*** (Portugees: *7 Prisioneiros*) is 'n Brasiliaanse dramarolprent van 2021 wat deur Alexandre Moratto geregisseer is. Die draaiboek is deur Moratto en Thayná Mantesso geskryf. Die twee hoofkarakters word vertolk deur Christian Malheiros en Rodrigo Santoro. Ná die prent se première op die Venesiese Rolprentfees op 6 September 2021, is dit in November 2021 op Netflix uitgereik.

## Storielyn
Die 18-jarige Mateus verlaat die platteland op soek na 'n werkgeleentheid op 'n rommelwerf in São Paulo. Toe hy en 'n paar ander seuns eers daar is, word hulle die slagoffers van 'n werkstelstel analoog aan moderne slawerny. Dit word deur Luca bestuur, en hy dwing Mateus om die moeilike besluit te neem of hy vir die man wil werk wat hom tot 'n slaaf gemaak het en of hy sy familie in gevaar wil stel as hy nie saamwerk nie.

## Hoofakteurs
* Christian Malheiros as Mateus
* Rodrigo Santoro as Luca
* Bruno Rocha
* Vitor Julian as Ezequiel
* Lucas Oranmian as Isaque
* Dirce Thomaz

## Uitreiking
*7 Prisoners* se wêreldpremière was op die 78ste Venesiese Internasionale Rolprentfees op 6 September 2021. Dit is toe op 2021 se Toronto- Internasionale Rolprentfees vertoon. 

Die prent is daarna in November 2021 wêreldwyd deur Netflix uitgereik.

## Ontvangs
Op Rotten Tomatoes het 98% van 45 resensente die prent 'n positiewe resensie gegee, met 'n gemiddelde punt van 7,5 uit 10.

In 2021 het *7 Prisonors* die NAACP Image Award gewen. Dit word deur die Amerikaans gebaseerde National Association for the Advancement of Colored People gegee  vir uitsonderlike prestasies in rolprente, televisie, teater, musiek en letterkunde. Dit is ook vir nog 26 pryse benoem, waarvan dit vier gewen het (onder meer vir beste manlike byspeler vir Rodrigo Santoro, beste buitelandse prent en beste redigering).

## Verwysings
## Skakels
* 
*
Momijigari

***Momijigari*** (紅葉狩, ook bekend as ***Viewing Scarlet Maple Leaves***, ***Maple Leaf Viewing***, of ***Maple Viewing*** is 'n Japannese rolprent uit 1903. Shibata Tsunekichi is die regisseur. Die hoofrolspelers is Onoe Kikugorō V en Ichikawa Danjūrō IX.

## Filminhoud
Die film bevat die toneel waarin Taira no Koremochi [ja] Momiji verslaan, 'n *kijo* wat haarself as prinses Sarashina vermom het.

## Produksie en vertoning
Momijigari is hoofsaaklik beplan as 'n rekord van die vertoning van die twee bekende akteurs. Shibata, wat vir die Konishi Photographic Store gewerk het, het dit met 'n Gaumont-kamera geskiet. Dit is in November 1899 in 'n oop ruimte agter die Kabuki-za in Tokio verfilm, met Shibata wat drie rolle film gebruik het. Dit was egter 'n winderige dag en 'n ruk het een van Danjūrō se waaiers weggewaai, 'n ongeluk wat in die film gebly het aangesien heropnames nie moontlik was nie.

Aangesien die film slegs as 'n rekord bedoel was, is dit aanvanklik nie in die openbaar vertoon nie. Danjūrō het dit eers self gesien 'n jaar nadat dit verfilm is. Dit het van 7 Julie tot 1 Augustus 1903 gestrek, 'n lang aanloop wat deels aangespoor is deur die feit dat Kikugorō onlangs gesterf het. Kabuki-akteur Onoe Baiko VI het in sy boek Ume No Shita Kaze gesê dat 'n toetsfliek van die dansdrama Ninjin Dojo-ji, met homself en mede-akteur Ichimura Kakitsu VI (later Ichimura Uzaemon XV), maande tevore geskiet is, maar dit het waarskynlik verlore geraak. voor 1912. Dit is ook 'n vroeë voorbeeld van die soort "kabuki-bioskoop" wat prominent sou word in die eerste dekades van die Japannese filmbedryf, waarin rolprente dikwels rekords was van of pogings om kabuki-teater te reproduseer. Volgens die filmhistorikus Hiroshi Komatsu is dit ook 'n voorbeeld van hoe die onderskeid tussen fiksie en nie-fiksie rolprente toe nog nie 'n kwessie was nie, aangesien die film sowel 'n dokumentêr van 'n verhoogopvoering as 'n aanbieding van 'n fiktiewe rolprent was. storie. Wat spesifiek daardie benaming ontvang het, is 'n dupe-negatiewe 35 mm selluloïedafdruk van die film wat 352 voet lank is, wat as dit geprojekteer word teen 16 rame per sekonde 3 minute en 50 sekondes lank sou wees. Die rolprenthistorikus Aaron Gerow het egter bespiegel dat die film hierdie benaming minder ontvang het omdat dit 'n voorbeeld was van die nalatenskap van Japannese filmkuns as omdat dit 'n historiese dokument was. Die afdruk word bewaar by die Nasionale Filmsentrum van die Nasionale Museum vir Moderne Kuns, Tokio.

## Hoofrolspelers 
* Onoe Kikugorō V
* Ichikawa Danjūrō IX

## Verwysings 
## Eksterne skakels 
*
Cléopâtre

***Cléopâtre*** letterlik Cleopatra (Engelse titel: '''''Robbing Cleopatra's Tomb''''') is 'n Franse stiltruukfilm uit 1899. Georges Méliès is die regisseur. Die hoofrolspelers is Georges Méliès en Jeanne d'Alcy.

Een van die vroegste gruwelfilms wat ooit gemaak is, dit gaan oor die herlewing van die mummie van Cleopatra. Daarin kap 'n man die mummie van Cleopatra in stukke, en dan "maak 'n vrou in 'n rokende vuurpot."

Terwyl regisseur Méliès vandag meer bekend is vir sy ikoniese film *A Trip to the Moon*, was dit hierdie film wat die aandag getrek het van vervaardiger Charles Urban, wat die film in die Verenigde State vrygestel het (onder die titel ''Robbing Cleopatra's Tomb*; die Britse vrystelling daarvan was bloot getiteld *'''Cleopatra's Tomb''''') en het daarna baie van Méliès se ander films versprei. Dit is genommer 175–176 in die katalogus.

## Hoofrolspelers 
* Georges Méliès
* Jeanne d'Alcy

## Verwysings 
## Eksterne skakels 
*
Ruja Ignatova

**Ruja Plamenova Ignatova** (gebore op 30 Mei 1980 in Ruse, Bulgarye) is 'n Bulgaarse entrepreneur en beweerde misdadiger, beter bekend as die "Cryptoqueen". Sy het internasionale bekendheid verwerf as die stigter van OneCoin, 'n kriptogeldeenheid wat as 'n Ponzi-skema geïdentifiseer is en miljoene beleggers wêreldwyd bedrieg het.

## Vroeë lewe en opvoeding 
Ignatova is in Bulgarye gebore en het later saam met haar gesin na Duitsland verhuis. Sy het uitgeblink in haar akademiese loopbaan en het in 2005 'n PhD in internasionale privaatreg aan die Universiteit van Konstanz in Duitsland verwerf.

## OneCoin-skandaal 
In 2014 het Ignatova OneCoin gestig, wat sy met die hiperbool "Bitcoin Killer" bemark het. Sy het beweer dat dit 'n revolusionêre kriptogeldeenheid is, maar kundiges en reguleerders het later vasgestel dat OneCoin geen blokketting-tegnologie gehad het nie, wat noodsaaklik is vir wettige kriptogeldeenhede. Die skema het na raming sowat $4 miljard van beleggers ingesamel.

In Oktober 2017 het Ignatova spoorloos verdwyn nadat sy laas gesien is tydens 'n vlug na Athene, Griekeland. Sy word steeds deur internasionale wetstoepassingsagentskappe, insluitend Interpol en die FBI, gesoek.

## Invloed en erfenis 
Ignatova se betrokkenheid by die OneCoin-skandaal het haar een van die mees gesoekte misdadigers in die wêreld gemaak. Sy is in 2022 op die FBI se lys van die tien mees gesoekte voortvlugtiges geplaas. Haar saak het wydverspreide aandag gevestig op die gevare van kripto-beleggings en Ponzi-skemas.

Weinig is bekend oor Ignatova se huidige status, en daar is verskeie spekulasies oor waar sy haar mag bevind. Die Duitse polisie het leidrade gesoek dat sy moontlik in Suid-Afrika wegkruip, wat berigte weerspreek dat sy op see vermoor is.

## Verwysings
Oop leer

**Oopleer** is a leerfilosofie wat gegrond is op buigsaamheid as beginsel. Dit is 'n benadering tot leervoorsiening wat ook leerdergesentreerdheid word voorgestaan.

Die term verwys in die algemeen, na 'n buigsame leerstelsel waar leer aktiwiteite wat óf leergeleenthede binne formele onderwysstelsels verbeter óf leergeleenthede verder as formele onderwysstelsels verbreed word gebruik. Studente mag, binne hierdie konteks, bepaal "wat hulle wil leer, hoe hulle wil leer, wanneer en waar hulle wil leer" en die model van leer kan wel die prestasie van studente verbeter.

Die onderrig- en navorsingsmateriaal is in enige formaat en medium wat in die openbare domein is of onder kopiereg is wat onder ŉ oop lisensie vrygestel is, wat kostelose toegang, hergebruik, heraanwending, aanpassing en herverspreiding deur ander individue toelaat.

## Verwysings
The Stargate Project

**The Stargate Project**  (**Stargate LLC**) is 'n Amerikaanse kunsmatige intelligensie (KI) gesamentlike onderneming wat geskep is deur OpenAI, SoftBank, Oracle en MGX. Die onderneming beplan om teen 2029 tot $500 miljard in KI-infrastruktuur in die Verenigde State te belê. Dit is op 21 Januarie 2025 deur die Amerikaanse president Donald Trump aangekondig.   SoftBank se uitvoerende hoof, Masayoshi Son, sal die onderneming se voorsitter wees.

## Geskiedenis
Die onderneming is op 'n Withuis-perskonferensie op 21 Januarie 2025 deur president Donald Trump aangekondig, met Sam Altman van OpenAI, Larry Ellison van Oracle en Masayoshi Son van SoftBank wat hom vergesel het.

Die onderneming is begin met 'n belegging van $100 miljard en dit kan teen 2029 tot $500 miljard styg. Elon Musk, uitvoerende hoof van OpenAI se mededinger xAI, het egter beweer dat die onderneming nie die finansiering het om aan die beloofde beleggingsvlakke te voldoen nie. Hierdie bewering is later deur Sam Altman ontken.

Die onderneming bou tans 10 datasentrums in Abilene, Texas, 

## Sien ook 
* Terafab

## Verwysings
Oxalis variifolia

***Oxalis variifolia*** is 'n knolagtige geofiet wat deel is van die Oxalidaceae familie. Die spesie is endemies aan die Wes-Kaap en kom in die noordelike Swartland voor. Die plant is deel van die Renosterveld. Die spesie het reeds 90% van sy habitat afgestaan aan die verbouing van koring.

## Bronnelys 
* REDLIST Sanbi
* Plants of the World Online
MGX (maatskappy)

**MGX Fund Management Limited (MGX)** is 'n Emirati-beleggingsfirma wat spesialiseer in kunsmatige intelligensie-tegnologie (KI). MGX, wat in 2024 deur die Abu Dhabi-regering bekend gestel is en beoog om 'n voertuig te word vir KI-gedrewe beleggings met 'n doelwit om bates van US$100 miljard te bestuur.

MGX werk hoofsaaklik binne die wêreldwye KI-tegnologiesektor, en fokus op die identifisering en belegging in hoëpotensiële KI-beginondernemings en gevestigde maatskappye

## Geskiedenis
MGX is in 2024 deur die regering van Abu Dhabi gestig om beleggings te kanaliseer na KI-gedrewe tegnologieë en beginondernemings en om innovasie te bevorder en ekonomiese groei binne die streek te dryf. In September 2024 het MGX, BlackRock en Microsoft die Global AI Infrastructure Investment Partnership aangekondig, 'n KI-beleggingsfonds wat op datasentrums en hul kraginfrastruktuur sal fokus.

Op 21 Januarie 2025 is The Stargate Project deur die Amerikaanse president Donald Trump aangekondig. Dit sal funksioneer as 'n kunsmatige intelligensie (KI) gesamentlike onderneming wat geskep is deur MGX, OpenAI, SoftBank en  Oracle.  Die onderneming beplan om teen 2029 tot $500 miljard in KI-infrastruktuur in die Verenigde State te belê.

## Verwysings